

ประกาศองค์การบริหารส่วนตำบลพนมวังก์
[bookmark: _GoBack]เรื่อง  มาตรการป้องกันการรับสินบน
………………………………………………………….
		รัฐบาลกำหนดให้การป้องกัน ปราบปรามการทุจริตและประพฤติมิชอบเป็นนโยบายที่สำคัญ และถือเป็นวาระแห่งชาติที่ทุกส่วนราชการจะต้องนำไปปฏิบัติให้เกิดผลที่เป็นรูปธรรม  องค์การบริหารส่วนตำบลพนมวังก์ในฐานะที่เป็นหน่วยงานของรัฐซึ่งต้องผลักดันนโยบายไปสู่การปฏิบัติที่เป็นรูปธรรม  จึงได้กำหนดให้มีมาตรการป้องกันการรับสินบนเป็นมาตรการที่สำคัญ  ทั้งนี้เพื่อให้การปฏิบัติงานของบุคลากร องค์การบริหารส่วนตำบลพนมวังก์  เป็นไปตามหลักธรรมาภิบาลทุกภารกิจต้องโปร่งใส เป็นธรรม ตรวจสอบได้ ปลอดจาการทุจริต  โดยมีแนวทางปฏิบัติ ดังนี้
1. องค์การบริหารส่วนตำบลพนมวังก์  คำนึงถึงความเป็นธรรมและปกป้องเจ้าหน้าที่ที่ปฏิเสธ
การรับหรือให้สินบนโดยจะไม่ดำเนินการลบต่อเจ้าหน้าที่ผู้นั้น
 	 	2.  การจัดซื้อจัดจ้าง ห้ามมีการรับหรือให้สินบนในการดำเนินการจัดซื้อจัดจ้างทุกประเภทซึ่งการดำเนินการต้องเป็นไปอย่างถูกต้อง โปร่งใส ซื่อสัตย์ ตรวจสอบได้ และอยู่ภายใต้กฎหมายและกฎระเบียบที่เกี่ยวข้อง
 	 	3.  เจ้าหน้าที่องค์การบริหารส่วนตำบลพนมวังก์  จะต้องไม่เสนอว่าจะให้หรือรับสินบนจากเจ้าหน้าที่ภาคเอกชนหรือบุคคลอื่นใดโดยมีจุดประสงค์เพื่อจูงใจให้กระทำการ  ไม่กระทำการ  หรือประวิงการกระทำอันมิชอบด้วยหน้าที่และกฎหมาย
 	 	4.  เจ้าหน้าที่องค์การบริหารส่วนตำบลพนมวังก์  ต้องปฏิบัติงานตามมาตรการนี้ โดยไม่เข้าไปเกี่ยวข้องกับการรับหรือให้สินบนไม่ว่าทางตรงหรือทางอ้อมโดยเด็ดขาด 
 	 	5.  เจ้าหน้าที่องค์การบริหารส่วนตำบลพนมวังก์  จะต้องไม่เรียกร้อง จัดหา  หรือรับสินบนเพื่อประโยชน์ส่วนตน  หรือประโยชน์ของผู้ที่เกี่ยวข้องกับ องค์การบริหารส่วนตำบลพนมวังก์ หรือประโยชน์ของผู้ที่เกี่ยวข้องกับตนไม่ว่าจะเป็นคนในครอบครัว เพื่อน หรือผู้ที่มีส่วนเกี่ยวข้องในลักษณะอื่นใด 
 	 	6.  เมื่อผู้ใดพบเห็นการกระทำการกระทำที่เข้าข่ายเป็นการรับหรือให้สินบน จะต้องรายงานผู้บังคับบัญชา หรือตามช่องทางการรับเรื่องร้องเรียนที่อยู่ในความรับผิดชอบของหน่วยตรวจสอบทันที
 	 	7.  จัดให้มีช่องทางและประชาสัมพันธ์ ในการร้องเรียนหรือให้ข้อมูลเพื่อเป็นการเปิดโอกาสให้เจ้าหน้าที่องค์การบริหารส่วนตำบลพนมวังก์  และผู้มีส่วนได้ส่วนเสียเข้ามามีส่วนร่วมในการตรวจสอบ เฝ้าระวังและแจ้งเบาะแสการรับสินบนของหน่วยงาน  และให้รายงานข้อมูลการรับแจ้งเบาะแสการเรียก หรือรับสินบน ผ่านช่องทางเว็บไซต์ขององค์การบริหารส่วนตำบลพนมวังก์  
 	 	8.  ให้เจ้าหน้าที่องค์การบริหารส่วนตำบลพนมวังก์  รับทราบและถือปฏิบัติการให้และรับของขวัญของข้าราชการ หรือผู้บังคับบัญชาในโอกาสต่างๆ 	


/จึงเรียนมาเพื่อ….

-2-

 	 	จึงเรียนมาเพื่อทราบ และถือปฏิบัติโดยเคร่งครัดต่อไป
			 	ประกาศ   ณ  วันที่  20  เดือน กุมภาพันธ์   พ.ศ. ๒๕62
[image: คำอธิบาย: D8FBED24]
					(ลงชื่อ) 	          
						( นายสมชาติ  รักชุม)
				     ประธานสภาองค์การบริหารส่วนตำบลพนมวังก์

